רגולר שואו

עלילה

מרדכי וריגבי אוהבים להתעצל כל היום, לשחק במשחקי וידאו ולהתבטל עם חבריהם בפארק. בכל פרק הם מסתבכים בצרה בגלל התנהגותם שגורמת לאסונות.

יצירה

הסדרה ברובה מספרת על חייו של יוצר הסדרה ג'יי ג'יי קינטאל. הסדרה הופקה בעקבות סרטון סטודנטים של היוצר שהועלה ליו-טיוב וצבר הצלחה ומכמה סרטונים נוספים, בהפקת הסרטון נעזר בפנדלטון וורד (שיצר את הרפתקאות פין וג'ייק) ובטנרופ ואן-אורמה (שיצר את כישלונות חביבים). טנרופ ואן-אורמה פנדלטון וורד החליטו שלא להתערב בהפקת הסדרה ופנו לדרך משלהם, בעקבות כך קינטאל נתקע בבעיה גדולה וביקש מהאולפנים צוות שהיכולות שלו דומות לשלהם, קינטאל לא הצליח לשחזר את אותה עלילה שיצר עם חבריו ובעקבות כך קרו מספר שינויים.
ניתן לשים לב כי כמה אלמנטים ידועים ממשפחת סימפסון קיימים בסדרה וגם קצת מהאישיות של חלק מדמויות המשנה. בראיון למגזין "Animation" האמריקאי אמר קינטאל שזאת משום שמשפחת סימפסון נתנה לו השראה וסללו לו את הדרך אליה הגיעה.

יצירת הדמויות

דמותו של מרדכי מבוססת על קינטאל כשלמד במכללה. רעיונו הראשון של קינטאל היה שלושה חברים, אך בעקבות העזיבה של חבריו מההפקה נאלץ לפתח קינטאל דמויות אחרות, וכך יצר את ריגבי אשר התקשה בהתחלה לתקשר עם מרדכי. איש השריר מבוסס על תלמיד מהמכללה של קינטאל, בנסון מבוסס על אחד ממוריו לשעבר של קינטאל, פופס מבוסס על שותף ללימודים של קינטאל וכך גם סקיפס. לערוץ הייתה תחילה בעיה עם הדמויות שיצר קינטאל, זאת הייתה בעיקר שהוא לא הרשה לתסריטאים לשנות אופי של הדמויות במהלך הפרקים, בעקבות בעיה זו קינטאל כתב כמעט את כל הפרקים ולא שיתף פעולה עם התסריטאים האחרים; הבעיה נפתרה בסוף העונה הראשונה כאשר קינטאל הפך לעורך התסריט ולא לאחד מן התסריטאים.

כתיבה התחלתית

עוד לפני שהחלו לכתוב את הסדרה ניסו המפיקים ותהסריטאים לגבש את הדמויות, מה שגרם לבעיה - אישיות הדמויות שונה זו משל זו ולא היה ניתן ליצור עלילה שתכניס את כל הדמויות לאזור דומה; בעקבות מה שקרה החלו לכתוב את העלילה הכללית ללא שום קשר על הדמויות, וכך ולאחר מכן התאימו כל דמות למקום דומה. קינטאל אמר כי הכתיבה הייתה מאד קשה מכיוון שהוא ניסה ליצור סיטקום טבעי, מקורי ורענן.

כתיבה

הכתיבה של התסריט מתחילה כאשר התסריטאים מגבילים לעצמם את הדמויות שיפתחו את הפרק, זאת הם עושים בעזרם "משחקי סופרים", טבלה עם כותרות ודיאלוגים. מה שחשוב לתסריטאים הוא ליצור עלילה שמתאימה גם לילדים וגם למבוגרים כאחד תוך כדי מקוריות ולא לחזור על עלילות שכבר סופרו בפרקים אחרים.
העלילה מתחילה בדרך כלל כאשר מרדכי וריגבי נקלעים לבעיה שהם צריכים לצאת ממנה תוך כדי אלמנטים של כוחות על טבעיים, קסמים או דברים מופרכים אחרים. רב המקרים המתוארים בסדרה עד עונה 2 הם מקרים אשר קינטאל חווה בעבר, מהעונה ה-3 העלילות מועטות בכך. בנוסף, הסדרה מתייחסת בה לתרבות של שנות ה-80 עם הומור משנות ה-70 וה-90 על תרבות זו. הגבלת הצפייה לסדרה היא TV-PG מה שאומר שחובה לעבור את גיל 8 כדי לצפות בסדרה, מכיוון שעל מנת לעניין גם מבוגרים הכניסו התסריטאים לתסריט מילים או משפטים רמוזים על אלכוהול וסמים למרות שהבדיחות הללו הן עדינות.

דיבוב

הדיבוב בסדרה הוא מינורי יחסית, המדבבים מנסים כמה שיותר להישמע טבעיים ולהישמע אמתיים בדיאלוגים או שיחות. בסדרה יש באופן נדיר מדבבים אורחים שהם כוכבי ילדים, בעונה ה-4 הופיעו יותר מתשעה אורחים ומאז אותה עונה מקפיד צוות ההפקה לכך שיהיו לפחות שני מדבבים אורחים בעונה.

אנימציה

הסדרה מופקת באנימציה ידנית, בדומה לשאר הסדרות של קרטון נטוורק. כל פרק רגיל בסדרה (11 דקות) לוקח שישה חודשים להפיק, זמן שנחשב לארוך יחסית משאר הסדרות המצוירות. הסדרה מופקת בסטודיו קרטון נטוורק (Cartoon Network Studios) הנמצאים בברבנק, קליפורניה, ארצות הברית. תחילה מתבצע סטוריבורד (Storyboard) באולפנים של הערוץ בקוריאה הדרומית ולאחר מכן זה נשלח למשרדי הערוץ שמחליטים אם לאשר את הפרק ובמידה שכן הוא מועבר להפקה מלאה בסטודיו שבקליפורניה. בכל שנה מופקות שתי עונות כאשר מפיקים כל עונה במקביל, אחרי 2011 נוצר רווח גדול בין העונה הראשונה לשנייה וזאת בעקבות ההפקה הפתאומית לאחר ההצלחה הגדולה.

מדרוג

הסדרה זוכה לצופים רבים בממוצע מאז שידורה הראשון. בפרק הבכורה ב-6 בספטמבר 2010 זכתה הסדרה ל-2,097,000 צופים, ב-23 בנובמבר 2010 זכתה הסדרה ל-2,028,000 צופים, ב-1 בדצמבר 2010 זכתה הסדרה ל-2,067,000 צופים, בבכורת העונה השנייה ב-20 בספטמבר 2011 ירדה כמות הצופים מאז העונה הראשונה והסדרה זכתה ל-2,000,000 צופים בלבד ובבכורת העונה הרביעית ב-2 באוקטובר 2012 חלה עלייה משמעותית בכמות הרייטינג והסדרה זכתה ל-3,047,000 צופים.

קומיקס

בינואר 2013 הודיעו סטודיו הקומיקס "BOOM!" כי הם יפתחו קומיקס קומי אשר יעסוק בעלילת הסדרה. ב-15 במאי 2013 יצא הגיליון הראשון של הקומיקס.

משחק ווידאו

ב-8 באפריל הודיע ג'יי ג'יי קינטאל בטוויטר שלו כי משחק ווידאו המבוסס על הסדרה נמצא בפיתוח, ב-29 באוקטובר 2013 שוחרר המשחק.

צעצועים ופריטי לבוש

מאז שחרור העונה השלישית לסדרה ישנם צעצועים, בובות, חולצות ודברים דומים. ייצור הסחורה צפוי להפסיק עם עליית העונה השישית.